Digitális Nemzet Fejlesztési Program
dr. Solymár Károly Balázs infokommunikációért felelős helyettes államtitkár

A magyar kormány kiemelt célja, hogy az ország versenyképességét fenntartható módon fejlessze, amelynek ma már elengedhetetlen részét képezik az infokommunikációs technológiák (IKT). Ezt felismerve a Nemzeti Fejlesztési Minisztérium Digitális Nemzet Fejlesztési Program (DNFP) elnevezéssel egy országos infokommunikációs fejlesztési program kialakításán dolgozik. A DNFP egy komplex gazdaság- és társadalomfejlesztési terv, amely a korábbi széttagolt programok helyett integrált megközelítést alkalmaz, és Magyarország digitális felzárkózását ezen fejlesztések összhangjának megteremtésével kívánja elérni. A program olyan elemeket tartalmaz, mint a szupergyors szélessávú infrastruktúra kiépítése, intelligens városi szolgáltatások bevezetése, informatikai eszközök biztosítása a rászorulók részére, vagy éppen modellértékű nevelési programok adaptálása, de ebbe a körbe tartozik a modern felhasználó-központú e-közigazgatási szolgáltatok kialakítása is.